אלן ווסט, לשעבר חבר קונגרס מטעם המפלגה הרפובליקאית, יצא הלילה להגנתו של ראש הממשלה, בנימין נתניהו שהותקף על בכירים בממשל אובמה. ווסט העלה פוסט בעמוד הפייסבוק שלו שבו הוצגה תמונה של נתניהו בצעירותו במדי סיירת מטכ"ל ולצדה תמונה של אובמה בצעירותו מעשן גראס. "מי כאן צ'יקן שיט?", כתב ווסט בפוסט שגרף אלפי לייקים ומאות תגובות.

העיתונאי ג'פרי גולדברג פירסם במגזין "אטלנטיק" את הקללה "צ'יקן שיט", שהוצמדה לראש הממשלה על ידי פקיד אמריקאי בכיר בעקבות העימות החריף בין ממשל אובמה לנתניהו על רקע הבנייה בירושלים. נתניהו כונה במאמר גם "פחדן, רברבן, שחצן ולוקה בתסמונת אספרגר".